П Р Е Д Л О Г

На основу члана 28. став 5. тачка 1) Закона о основама система образовања и васпитања („Службени гласник РС”, бр. 88/17, 27/18 – др. закон, 10/19 и 6/20),

министар просвете, науке и технолошког развоја доноси

ПРАВИЛНИК

О ИЗМЕНАМА ПРАВИЛНИКА О КАЛЕНДАРУ ОБРАЗОВНО-ВАСПИТНОГ РАДА СРЕДЊИХ ШКОЛА ЗА ШКОЛСКУ 2019/2020. ГОДИНУ

Члан 1.

У Правилнику о календару образовно-васпитног рада средњих школа за школску 2019/2020. годину („Службени гласник РС – Просветни гласник”, бр. 5/19 и 13/19), члан 3. мења се и гласи:

„Члан 3.

Обавезне облике образовно-васпитног рада из члана 1. овог правилника средње школе остварују на годишњем нивоу:

У гимназији:

- у I, II и III разреду у 37 петодневних наставних седмица, односно 185 наставних дана;

- у IV разреду у 33 петодневне наставне седмице, односно 165 наставних дана.

У случају када због угрожености безбедности и здравља ученика и запослених није могуће да гимназије остваре обавезне облике образовно-васпитног рада у пуном броју наставних седмица и наставних дана на годишњем нивоу, могуће је одступање у броју до 5% од утврђеног броја петодневних наставних седмица, односно наставних дана.

У оквиру 37, односно 33 петодневне наставне седмице, гимназија је у обавези да годишњим планом рада равномерно распореди дане у седмици, изузев у случају када због угрожености безбедности и здравља ученика и запослених није могуће да дани у седмици, који су распоређени годишњим планом рада, буду равномерно распоређени.

Сваки дан у седмици, неопходно је да буде заступљен 37 пута, односно 33 пута, изузев у случају када због угрожености безбедности и здравља ученика и запослених није могуће обезбедити да сваки дан у седмици буде заступљен утврђен број пута.

У стручној школи:

- у I и II разреду трогодишњег и I, II и III разреду четворогодишњег образовања у 37 петодневних наставних седмица, односно 185 наставних дана;

- у III разреду трогодишњег и IV разреду четворогодишњег образовања у 34 петодневне наставне седмице, односно 170 наставних дана.

У случају када због угрожености безбедности и здравља ученика и запослених није могуће да стручне школе остваре обавезне облике образовно-васпитног рада у пуном броју наставних седмица и наставних дана на годишњем нивоу, могуће је одступање у броју до 5% од утврђеног броја петодневних наставних седмица, односно наставних дана.

У оквиру 37, односно 34 петодневне наставне седмице, стручна школа је у обавези да годишњим планом рада равномерно распореди дане у седмици, изузев у случају када због угрожености безбедности и здравља ученика и запослених није могуће да дани у седмици, који су распоређени годишњим планом рада, буду равномерно распоређени.

Сваки дан у седмици неопходно је да буде заступљен 37 пута, односно 34 пута, изузев у случају када због угрожености безбедности и здравља ученика и запослених није могуће обезбедити да сваки дан у седмици буде заступљен утврђен број пута.”

Члан 2.

Члан 11. мења се и гласи:

„Члан 11.

Пријемни испити за упис ученика у средње школе, за школску 2020/2021. годину, биће организовани према следећем календару:

- пријављивање за упис у образовне профиле по дуалном моделу: четвртак, 4. јун и петак 5. јун 2020. године;

- предаја докумената за упис у Спортску гимназију и одељења спортске гимназије: понедељак, 8. јун и уторак 9. јун 2020. године;

- пријемни испит за упис у средње школе у којима се део наставе одвија на страном језику: понедељак, 8. јун и уторак 9. јун 2020. године;

- пријемни испит за упис у средње балетске школе: недеља 7. јун, понедељак, 8. јун и уторак 9. јун 2020. године;

- пријемни испит за упис у Математичку гимназију и одељења Математичке гимназије: уторак 9. јун 2020. године;

- пријемни испит за упис у одељења ученика са посебним способностима за физику и у одељења ученика са посебним способностима за рачунарство и информатику: среда 10. јун 2020. године;

- пријемни испит за упис у одељења ученика са посебним способностима за сценске и аудио-визуелне уметности: среда 10. јун 2020. године;

- пријемни испит за упис у одељења ученика са посебним способностима за историју и географију: четвртак 11. јун 2020. године;

- пријемни испит за упис у одељења ученика са посебним способностима за биологију и хемију: петак 12. јун 2020. године;

- пријемни испит за упис у филолошкe гимназијe и одељења филолошке гимназије: петак 12. јун 2020. године – испит из српског/матерњег језика и књижевности и субота 13. јун 2020. године – испит из страног језика;

- пријемни испит за упис у средње музичке школе: петак 12. јун, субота 13. јун и недеља 14. јун 2020. године;

- пријемни испит за упис у уметничке школе ликовне области и на образовне профиле у области уметности: петак 12. јун, субота 13. јун и недеља 14. јун 2020. године. ”

Члан 3.

Овај правилник ступа на снагу наредног дана од дана објављивања у „Службеном гласнику Републике Србије – Просветном гласнику”.

|  |  |
| --- | --- |
| Број: 110-00-39/1/2020-03  У Београду, 6. маја 2020. године | М И Н И С Т А Р  Младен Шарчевић |

О б р а з л о ж е њ е

Правни основ за доношење Правилника о изменама Правилника о календару образовно-васпитног рада средњих школа за школску 2019/2020. годину садржан је у одредби члана 28. став 5. тачка 1) Закона о основама система образовања и васпитања („Службени гласник РС”, бр. 88/17, 27/18 – др. закон, 10/19 и 6/20).

Одредбом члана 28. став 5. тачка 1) Закона о основама система образовања и васпитања прописано је да школски календар може да се мења у изузетним случајевима по одлуци министра.

Разлог за доношење овог правилника је у чињеници да је, услед ванредног стања које је проглашено у Републици Србији због опасности од епидемије, прилагођен начин на који се изводи образовно-васпитни рад, како би се избегло да безбедност и здравље ученика и запослених буду угрожени.

С обзиром да обавезне облике образовно-васпитног рада средње школе остварују на годишњем нивоу, предложеним изменама овог правиника обезбеђује се да одступање од утврђеног броја наставних дана и седмица буде минимално.

Такође, извршено је померање датума за спровођење пријемних испита за упис у средње школе за ученике са посебним способностима.

Стпањем на снагу наредног дана од дана објављивања обезбеђује се да ученици заврше разред који су похађали у школској 2019/2020. години и остваре права која имају као ученици средње школе.